rejauldu/bengali-wikipedia huggingface dataset:
সৈয়দ মুহাম্মদ আহমদ শাহ (আরবি: سید محمّد احمد شاہ) একজন সুফি, শিক্ষক, পণ্ডিত এবং শিক্ষাবিদ। তিনি ১৮৫৬ সালে সিরিকোটের শেতালু শরীফে জন্মগ্রহণ করেন। তিনি কাদেরিয়া ত্বরিকার একজন সুফি এবং খাজা আবদুর রহমান চৌহরভীর খলিফা।    পরিবার  আহমদ শাহ একটি সম্ভ্রান্ত পরিবারে জন্মগ্রহণ করেন। তার পিতা সৈয়দ সদর উদ্দিন শাহ ছিলেন সুপরিচিত পণ্ডিত। তিনি সায়্যিদ এর মাশওয়ানি গোত্রভুক্ত ছিলেন, মাশওয়ানি গেসুদারাজের পুত্র। সৈয়দ মুহাম্মদ গীসুদারাজ প্রথম ও সৈয়দ মুহাম্মদ মাসুদ মাশওয়ানীর মাধ্যমে তার বংশ ৩৯টি ধারায় হজরত মুহাম্মদ (দ.) পর্যন্ত পৌঁছায়। তিনি সৈয়দ মুহাম্মদ তৈয়্যব শাহের পিতা এবং সৈয়দ মুহাম্মদ তাহের শাহ ও পীর সাবির শাহের পিতামহ।   শিক্ষা এবং বক্তৃতা  তিনি ১৪ বছরে কুরআনে হাফিজ হন। তিনি কুরআন, ফিকাহ, হাদিস, সুফিবাদ এবং অন্যান্য ইসলামী সাহিত্যের ক্ষেত্রগুলিতে কাজ করেছেন। তিনি দিল্লী, ভারত এবং আফ্রিকা থেকে জ্ঞান অর্জন করেছেন। তিনি ১৮৮০ সালে প্রাতিষ্ঠানিক সনদ ফাজিল অর্জন করেন।   বায়াত (আনুগত্যের শপথ)  তিনি খাজা আবদুর রহমান চৌহরভীর (দারুল উলুম ইসলামিয়া রহমানিয়া হরিপুরের প্রতিষ্ঠাতা ও মাজমুয়ায়ে সালাওয়াতির রাসুল (দ.) গ্রন্থের লেখক) কাছে সিলসিলায়ে আলিয়া কাদেরিয়ায় আনুগত্যের শপথ গ্রহণ করেন এবং তার থেকে খেলাফত প্রাপ্ত হন।   ইসলাম প্রচার  আহমদ শাহ সিরিকোটি প্রাতিষ্ঠানিক পড়ালেখা শেষে তার সহোদরদের সাথে সুদূর দক্ষিণ আফ্রিকাতে ব্যবসায় আত্মনিয়োগ করেন ও প্রতিষ্ঠিত হন। একই সাথে দক্ষিণ আফ্রিকার কেপটাউন, জাঞ্জিবার ও মোমবাসা শহরে সেখানকার জনগণের মাঝে দ্বীনী দাওয়াত পৌঁছান।   রেঙ্গুন ও বাংলাদেশে  তিনি ১৯২০ সালে স্বীয় পীর ও শিক্ষক খাজা আবদুর রহমান চৌহরভীর নির্দেশে ইসলাম প্রচারের উদ্দেশ্য বার্মায় গমন করেন। সেখানে বাঙ্গালী জামে মসজিদের খতিব নিযুক্ত হন। তিনি সেখানে তরিকত ও শরীয়তের প্রচার করতে থাকেন। তিনি দারুল উলুম রহমানিয়া মাদ্রাসা পরিচালনা ও ধর্মীয় কাজের প্রসারের জন্য আনজুমান-এ শুরা-ই-রহমানিয়া (বর্তমান নাম আনজুমান-এ-রহমানিয়া আহমদিয়া সুন্নিয়া ট্রাস্ট) নামে একটি সংগঠন প্রতিষ্ঠা করেন৷ পরবর্তীতে তিনি পূর্ব পাকিস্তানে (বর্তমান বাংলাদেশ) আগমন করেন। সেখানে তার কাছ থেকে মানুষ শরীয়ত ও তরিকতের দীক্ষা গ্রহণ করেন। ইসলামী শিক্ষার জন্য তিনি জামেয়া আহমদিয়া সুন্নিয়া আলিয়া কামিল মাদ্রাসা নামে একটি সুন্নি মাদ্রাসা প্রতিষ্ঠা করেছেন।   ইন্তেকাল  তিনি ১৩৮০ হিজরীর ১১ই জিলক্বদ, ২৭ শে এপ্রিল ১৯৬১ সালে সিরিকোটের শেতালু শরীফে মৃত্যুবরণ করেন। তার মাজার সিরিকোটের শেতালু শরীফে অবস্থিত। প্রত্যেক বছর হাজার হাজার মানুষ স্থানটি পরিদর্শনে যান। আরবি মাসের ১১ই জিলক্বদ তার ওরশ পালিত হয়।   আরো দেখুনঃ   খাজা আবদুর রহমান চৌহরভী  সৈয়দ মুহাম্মদ তৈয়্যব শাহ  সৈয়দ মুহাম্মদ তাহের শাহ  সৈয়দ মুহাম্মদ সাবির শাহ  আনজুমান ট্রাস্ট  গাউসিয়া কমিটি বাংলাদেশ  জামেয়া আহমদিয়া সুন্নিয়া আলিয়া কামিল মাদ্রাসা   তথ্যসূত্র   বিষয়শ্রেণী:পাকিস্তানি পণ্ডিত বিষয়শ্রেণী:ঊনবিংশ শতাব্দীর ইসলামের মুসলিম পণ্ডিত বিষয়শ্রেণী:১৮৫২-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:সুফি বিষয়শ্রেণী:পীর বিষয়শ্রেণী:ইসলাম ধর্মীয় ব্যক্তিত্ব বিষয়শ্রেণী:পাকিস্তানি সুফি বিষয়শ্রেণী:বেরলভী
শেখ শাখবুত বিন সুলতান আল নাহিয়ান ( ; ১ জুন ১৯০৫ – ১১ ফেব্রুয়ারী ১৯৮৯) ১৯২৮ থেকে ১৯৬৬ সাল পর্যন্ত আবুধাবির শাসক ছিলেন। ৬ আগস্ট ১৯৬৬ সালে ব্রিটেনের সহায়তায় এক রক্তপাতহীন অভ্যুত্থানের মাধ্যমে শাখবুতকে তার পরিবারের সদস্যরা ক্ষমতাচ্যুত করে। তার ছোট ভাই জায়েদ বিন সুলতান আল নাহিয়ান আবুধাবির শাসক হিসেবে তার স্থলাভিষিক্ত হন।    তথ্যসূত্র   বিষয়শ্রেণী:২০শ শতাব্দীর মধ্যপ্রাচ্যের রাজশাসক বিষয়শ্রেণী:দ্বিতীয় বিশ্বযুদ্ধের রাজনৈতিক নেতা বিষয়শ্রেণী:সংযুক্ত আরব আমিরাতের রাষ্ট্রপতির সন্তান বিষয়শ্রেণী:আবুধাবির শেখ বিষয়শ্রেণী:আল নাহিয়ান বিষয়শ্রেণী:আমিরাতি রাজনীতিবিদ বিষয়শ্রেণী:সিংহাসনচ্যুত রাজশাসক বিষয়শ্রেণী:১৯৮৯-এ মৃত্যু বিষয়শ্রেণী:১৯০৫-এ জন্ম বিষয়শ্রেণী:২০শ শতাব্দীর এশিয়ার রাজশাসক বিষয়শ্রেণী:আরবি ভাষার লেখা থাকা নিবন্ধ
আবু জাফর আহমদ ইবনে ইউসুফ ইবনে ইব্রাহিম ইবনে তাম্মাম আল-সিদ্দিক আল-বাগদাদি ( ; ৮৩৫-৯১২), ছিলেন তার পিতা ইউসুফ ইবনে ইব্রাহিমের () মতো একজন আরব মুসলিম গণিতবিদ। পশ্চিমা বিশ্বে তিনি তার ল্যাটিনকৃত নাম হ্যামেটাস দ্বারা পরিচিত।   জীবন  আহমেদ ইবনে ইউসুফ বাগদাদে জন্মগ্রহণ করেন এবং ৮৩৯ সালে তার পিতার সাথে দামেস্কে চলে আসেন। পরে তিনি কায়রোতে চলে যান, কিন্তু কায়রোতে আসার সঠিক তারিখ অজানা। তবে যেহেতু তিনি আল-মিসরি নামেও পরিচিত ছিলেন, যার অর্থ মিশরীয়, তাই সম্ভবত তিনি অল্প বয়সেই মিসরে এসেছিলেন। অবশেষে, তিনি কায়রোতেই মারা যান। সম্ভবত তিনি একটি দৃঢ় বুদ্ধিবৃত্তিক পরিবেশে বেড়ে উঠেছিলেন। তার বাবা গণিত, জ্যোতির্বিদ্যা এবং চিকিৎসাবিদ্যার উপর কাজ করতেন। এছাড়াও, তার বাবা জ্যোতির্বিজ্ঞানের টেবিল তৈরি করতেন এবং পণ্ডিতদের একটি দলের সদস্য ছিলেন। তিনি মিশরে একটি গুরুত্বপূর্ণ অবস্থান অর্জন করেছিলেন। এটি সম্ভব হয়েছিলো আব্বাসীয় খলিফার কাছ থেকে মিশরের আপেক্ষিক স্বাধীনতার কারণে।   কর্ম  আহমেদের উল্লেখ আছে এমন কিছু কর্মের লেখা, তিনি কিংবা তার পিতা লিখেছেন, নাকি তারা একসঙ্গে লিখেছেন তা স্পষ্ট নয়। তবে এটা স্পষ্ট যে তিনি অনুপাত ও অনুপাতের উপর একটি বই নিয়ে কাজ করেছিলেন। এটি ক্রেমোনার ঘেরার্ড দ্বারা ল্যাটিন ভাষায় অনুবাদ করা হয়েছিল। বইটি ছিল ইউক্লিডের উপাদানগুলির একটি ভাষ্য। এই বইটি ফিবোনাচির মতো প্রাথমিক ইউরোপীয় গণিতবিদদের প্রভাবিত করেছিল। এছাড়া, তিনি অন সিমিলার আর্কস, বইয়ে টলেমির কার্পোস (বা সেন্টিলোকিয়াম) সম্পর্কে মন্তব্য করেছেন; অনেক পণ্ডিত বিশ্বাস করেন যে ইবনে ইউসুফই প্রকৃতপক্ষে এই রচনাটির প্রকৃত লেখক ছিলেন।Richard Lemay, Origin and success of the Kitab Thamara of Abu Ja'far Ahmad ibn Yusuf, in Proceedings of the 1st International Symposium for the History of Arabic Science, University of Aleppo (1976), Aleppo 1978 তিনি জ্যোতির্বিদ্যার উপর একটি বইও লিখেছেন। এছাড়াও, ট্যাক্স সমস্যা সমাধানের পদ্ধতি উদ্ভাবন করেছিলেন যা পরে ফিবোনাচির লিবার অ্যাবাসি -তে উপস্থাপন করা হয়। থমাস ব্র্যাডওয়ার্ডাইন, জর্ডানাস ডি নেমোর এবং লুকা প্যাসিওলির মতো গণিতবিদদের দ্বারাও তিনি উদ্ধৃত হয়েছিলেন।   আরও দেখুন    আরব বিজ্ঞানী ও পণ্ডিতদের তালিকা   টীকা      H. L. L. Busard and P. S. van Koningsveld, Der "Liber de arcubus similibus" des Ahmad ibn Jusuf, Annals of science 30 (1973), 381–406.  M Steinschneider, Yusuf ben Ibrahim und Ahmad ibn Yusuf, Bibliotheca mathematic (1888), 49–117.   বহিঃসযোগ       বিষয়শ্রেণী:১০ম শতাব্দীর জ্যোতির্বিজ্ঞানী বিষয়শ্রেণী:মধ্যযুগীয় ইসলামের জ্যোতির্বিজ্ঞানী বিষয়শ্রেণী:১০ম শতাব্দীর আরব ব্যক্তি বিষয়শ্রেণী:৯ম শতাব্দীর আরব ব্যক্তি বিষয়শ্রেণী:৯১২-এ মৃত্যু বিষয়শ্রেণী:৮৩৫-এ জন্ম বিষয়শ্রেণী:১০ম শতাব্দীর গণিতবিদ বিষয়শ্রেণী:৯ম শতাব্দীর গণিতবিদ বিষয়শ্রেণী:বাগদাদের ব্যক্তি বিষয়শ্রেণী:মধ্যযুগীয় ইরাকি জ্যোতির্বিজ্ঞানী বিষয়শ্রেণী:মধ্যযুগীয় ইরাকি গণিতবিদ বিষয়শ্রেণী:মধ্যযুগীয় মিশরীয় গণিতবিদ বিষয়শ্রেণী:মধ্যযুগীয় মিশরীয় জ্যোতির্বিজ্ঞানী বিষয়শ্রেণী:মধ্যযুগীয় আরব গণিতবিদ বিষয়শ্রেণী:মধ্যযুগীয় আরব জ্যোতির্বিজ্ঞানী বিষয়শ্রেণী:মধ্যযুগীয় ইসলামের গণিতবিদ বিষয়শ্রেণী:আরব পণ্ডিত বিষয়শ্রেণী:১০ম শতাব্দীর আব্বাসীয় খিলাফতের ব্যক্তি
জৈনুদ্দিন আহমদ ছিলেন বিহারের "নায়েব-এ-নাজিম" (প্রশাসক) এবং বাংলার শেষ স্বাধীন নবাব সিরাজউদ্দৌলার পিতা। তিনি ছিলেন বাংলার নবাব আলীবর্দী খানের ভ্রাতুষ্পুত্র এবং জামাতা।   জন্ম, জীবন ও কর্ম  তার প্রকৃত নাম 'মির্জা মুহাম্মদ হাশিম', নবাব সুজাউদ্দিন খান কর্তৃক তিনি 'খান' উপাধি লাভ করেন। নবাব আলীবর্দী খান ১৭৪০ সালে তাকে বিহারের প্রাদেশিক শাসনকর্তা হিসেবে নিয়োগ দেন।  আহমদ শাহ দুররানীর ভারত আক্রমণকালে ১৭৪৮ সালের ২৯ ফেব্রুয়ারি নবাব আলীবর্দীর সৈন্যবাহিনীর আফগান সৈন্যরা বিদ্রোহ করে। বিদ্রোহীরা তাকে হত্যা করে এবং তার স্ত্রী আমেনা বেগম ও দুই পুত্রকে অপহরণ করে। ১৭৪৮ সালের ১৬ এপ্রিল নবাব আলীবর্দী বিদ্রোহীদের পরাজিত করেন এবং তার কন্যা ও দৌহিত্রদের মুক্ত করেন।   মৃত্যু  ১৭৪৮ সালের ২৯ ফেব্রুয়ারি নবাব আলীবর্দী খানের সৈন্যবাহিনীর আফগান বিদ্রোহীদের হাতে তিনি নিহত হন।   তথ্যসূত্র    আরও দেখুন   আলীবর্দী খান  সিরাজউদ্দৌলা  সুজাউদ্দিন খান   বহিঃসংযোগ     বিষয়শ্রেণী:১৭৪৮-এ মৃত্যু বিষয়শ্রেণী:বাংলার ইতিহাস বিষয়শ্রেণী:বাংলাদেশের ইতিহাস বিষয়শ্রেণী:মধ্যযুগীয় ভারত বিষয়শ্রেণী:মুঘল সাম্রাজ্য বিষয়শ্রেণী:১৮শ শতাব্দীর ভারতীয় মুসলিম বিষয়শ্রেণী:বাংলার নবাব বিষয়শ্রেণী:ভারতীয় শিয়া মুসলিম
থাম্ব|লোহার আকরিক থাম্ব|ম্যাংগানিজের আকরিক -সিলোমিলেন; ৬.৭ x ৫.৮ x ৫.১ সেমি থাম্ব|সিসার আকরিক থাম্ব|স্বর্ণের আকরিক আকরিক দ্বারা কোন প্রাকৃতিক পাথর বা শিলাকে বোঝানো হয় যার মধ্যে মূল্যবান খনিজ পদার্থ থাকে। বিশেষ করে ধাতব খনিজ পদার্থ। আকরিক হল এমন এক খনিজ পদার্থ যার সাহায্যে প্রয়োজনীয় ধাতুকে অল্প খরচে এবং সহজ উপায়ে নিষ্কাশন করা যায়। এইসকল শিলাকে মাটি খুঁড়ে উত্তোলন করা যায়, বাজারজাত করা যায় এবং বিক্রি করে লাভও করা যায়। মাটি থেকে উত্তোলনের পর এর থেকে মূল্যবান পদার্থ আলাদা করা হয়। এই ক্ষেত্রে বেশিরভাগ সময়েই আকরিককে গলানো হয়। আবার ভিন্ন পদ্ধতিও অবলম্বন করা হয়।  একটি আকরিকের মূল্য নির্ধারিত হয় ঠিক কোন ধরনের পদার্থ দিয়ে এটি তৈরি তার ওপর। একটা আকরিকের মূল্য অবশ্যই এমন হওয়া উচিত, যেন উত্তোলন থেকে বাজারজাত করা পর্যন্ত যে খরচ হয়, তার থেকে তা বেশি হয়। অর্থাৎ লাভ না থাকলে সেই আকরিকের খুব একটা মূল্য থাকেনা।  ধাতুর আকরিকগুলো সাধারণত অক্সাইড, সালফাইডস, সিলিকেটসের হয়ে থাকে। আকরিককে উত্তোলন করা হয় কোন মূল্যবান ধাতু বা বিশেষ কোন পদার্থের জন্য। বিভিন্ন কারণে আকরিক তৈরি হতে পারে। ভূতাত্ত্বিক নানা বিষয় এর সাথে জড়িত।   আকরিকের উৎস  আকরিকের উৎস দ্বারা বিশেষ কোন স্থানের নাম বোঝানো হয় যেখানে আকরিক বেশি পরিমাণে পাওয়া যায়। আকরিকের উৎস আর খনিজ পদার্থের উৎস এক নয়। দুটোর ক্ষেত্রে কিছু পার্থক্য রয়েছে। একটি স্থানকে আকরিকের উৎস হতে হলে এখানে যেকোন বিশেষ প্রকারের আকরিককে বেশি পরিমাণে থাকতে হবে। আকরিকের উৎসগুলোর নাম থাকে। এই নামগুলো বিভিন্ন ভাবে দেয়া হয়। বেশিরভাগ ক্ষেত্রেই জায়গার নামানুসারে নামকরণ করা হয়। উদাহরণ হিসবে বলা যায়, উইটওয়েটারস্র্যান্ড, দক্ষিণ আফ্রিকা। আবার আকরিকের আবিষ্কারকের নামানুসারেও দেয়া হয়। যেমন নিকেলের আকরিকের নামকরণ করা হয়েছে এভাবে। আলৌকিকতা, কোন দেবতা, বিখ্যাত ব্যক্তি, পুরাণ কাহীনি, অথবা আকরিক খনন করার কোম্পানির নামের সাথে মিল রেখেও নামকরণ করা হয়। নিকেল সালফাইড আকরিকের উৎসের নাম এমকেডি-৫ রাখা রয়েছে। কারণ এই নামে একটি কোম্পানি প্রথম এই আকরিকটি খনন করে।  বাণিজ্য  আন্তর্জাতিকভাবে আরকিরেক আমদানি-রপ্তানি হয়। তবে একটি দেশ কতটুকু আকরিক আদান প্রদান করতে পারবে তার একটি নীতিমালা থাকে।  সুপরিচিত ধাতুসমূহ যেমন কপার, লেড, জিংক, নিকেল ইত্যাদি লন্ডন মেটাল একচেঞ্জ দ্বারা বাজারজাত করা হয়। এক্ষেত্রে ছোট ছোট আদান প্রদানে কমেক্স তদারকি করে। যুক্তরাষ্ট্রে নাইমেক্স আকরিকের বাজার দেখা-শোনা করে। চিনের ক্ষেত্রে করে দ্যা সাঙ্ঘাই ফিউচারস।  চারবছর পরপর আকরিকের দাম নির্ধারিত হয়। বিশেষ করে গ্রহীতা, উৎপাদনকারীর ওপর ভিত্তি করে তা করা হয়। তবে বিশ্বব্যাপী একই দাম নির্ধারণ করার কোন সংস্থা থাকে না।  ২০০৫ সালের বিশ্ব ব্যাংকের তথ্য অনুযায়ী চিন সবচেয়ে বেশি আকরিক আমদানি করে। এরপরেই আছে যুক্তরাষ্ট্র এবং জাপান।  গুরুত্বপূর্ণ কিছু আকরিক  অ্যলুমিনিয়াম এবং অ্যলুমিনিয়াম অক্সাইডের প্রধান উৎস বক্সাইট। এর সংকেত । ক্রোমিয়াম ধাতুর উৎস ক্রোমাইট আকরিক। এর রাসায়নিক সংকেত । এভাবে আরও বলা যায়, আকানথাইট (রূপা), স্পেরিলাইট (প্লাটিনাম), উরারিনাইট (ইউরেনিয়াম), সিন্নাবার (পারদ), গেলেনা (লেড), ম্যাগনেটাইট, ইলমেনাইট, হেমাটাইট, ক্রোমাইট, কোবালটাইট, ক্যাসিটেরাইট, চালকোসাইট, মলিবডেনাইট (মলিবডেনাম), বোরনাইট, ব্যারাইট ইত্যাদি।  আরও দেখুন   অর্থনৈতিক ভূতত্ত্ব  আকরিকের সৃষ্টি   তথ্যসূত্র    আরও পড়ুন    DILL, H.G. (2010) The “chessboard” classification scheme of mineral deposits: Mineralogy and geology from aluminum to zirconium, Earth-Science Reviews, Volume 100, Issue 1-4, June 2010, Pages 1-420    বাইরের সংযোগ   বিষয়শ্রেণী:খনন বিষয়শ্রেণী:অর্থনৈতিক ভূতত্ত্ব
লাভ ম্যারেজ হচ্ছে ১৯৮৪ সালে মুক্তি প্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন মেহুল কুমার, প্রযোজক ছিলেন কেদার কাশ্মীরী, জগদীশ সি শর্মা এবং ইব্রাহীম সুরতি। চলচ্চিত্রটিতে মুখ্য চরিত্রে অভিনয় করেন অনিল কাপুর, মীনাক্ষী শেষাদ্রী এবং উৎপল দত্ত। চলচ্চিত্রটির সঙ্গীত অনু মালিক দ্বারা পরিচালিত হয়েছিলো। গানের তালিকা ও নীলি ছাত্রী ওয়ালে - শাব্বির কুমার, অনুরাধা পাড়োয়াল আপনা জীভান রেল কি - অনুরাধা পাড়োয়াল, শাব্বির কুমার বিছভি ছাদি কে - অল্কা ইয়াগনিক, অমিত কুমার মুরগী ওয়ালা আপনি - কিশোর কুমার তুঝছা হাসি দেখা নেহি - বিজয় বেনেডিক্ট  তথ্যসূত্র  বহিঃসংযোগ  বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৮৪-এর চলচ্চিত্র বিষয়শ্রেণী:আনু মালিক সুরারোপিত চলচ্চিত্র বিষয়শ্রেণী:১৯৮০-এর দশকের হিন্দি ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:হিন্দি ভাষার নাট্য চলচ্চিত্র
ডা. মোহাম্মদ আলতাফুর রহমান (জন্মঃ ১৯৩৮) ইংল্যান্ডের লেবার পার্টির একজন রাজনীতিবীদ এবং ল্যাংকাশায়ার এর হিন্ডবার্ন সিটির সাবেক মেয়র।Call for donations in aid of cyclone victims তিনি ১৯৩৮ সালে বগুড়া জেলার সারিয়াকান্দি উপজেলার দীঘলকান্দি গ্রামে জন্মগ্রহণ করেন।ছুটির দিনে, দৈনিক প্রথম আলো, ২ জুন ২০০৭, পৃষ্ঠাঃ ৪ ১৯৬৬ সালে তিনি ইংল্যান্ড পাড়ি জমান। ১৯৭১ সালে বাংলাদেশের মুক্তিযুদ্ধের সময় তিনি ও তার বন্ধুরা মিলে বাংলাদেশের যুদ্ধাহত মুক্তিযুদ্ধাদের চিকিৎসা সহয়তা দিয়েছিলেন।   শিক্ষাজীবন  আলতাফুর রহমান দীঘলকান্দি প্রাথমিক বিদ্যালয়ে চতুর্থ শ্রেনী পর্যন্ত পড়ার পর সারিয়াকান্দি বালক উচ্চ বিদ্যালয়ে ভর্তি হন। সেখান থেকে এসএসসি পাশ করার পর রংপুর কারমাইকেল কলেজ থেকে এইসএসসি পাশ করেন। ১৯৫৮ সালে তিনি রাজশাহী মেডিকেল কলেজে ভর্তি হন এবং এমবিবিএস পাশ করার পর রাজশাহী মেডিকেল কলেজেই প্রভাষক হিসেবে যোগ দেন।   পরিবার  আলতাফুর রহমানের বাবা মরহুম আজিজুর রহমান এবং মা মরহুমা সবুনুরনেসা। ছয় ভাইবোনের মধ্যে আলতাফুর রহমান হলেন পঞ্চম। তিনি ১৯৭৩ সালে রাজশাহী মেডিকেল কলেজের চতুর্থ বর্ষের ছাত্রী হোসনে আরার সাথে বিবাহ বন্ধনে আবদ্ধ হন। স্ত্রী ডা. হোসনে আরা রহমান, মেয়ে ডা.হেলেন রহমান এবং ছেলে আশিকুর রহমানকে নিয়েই আলতাফুর রহমানের সংসার।ছুটির দিনে, দৈনিক প্রথম আলো, ২ জুন ২০০৭, পৃষ্ঠাঃ ৬   বাংলাদেশের মুক্তিযুদ্ধে অবদান  মুক্তিযুদ্ধের সময় আলতাফুর রহমান লন্ডনে তার পাঁচ বাঙ্গালি বন্ধু ডা. জাফর উল্লাহ চৌধুরী, ডা. কাজী কামরুজ্জামান, ডা. বরকত চৌধুরী, ডা. মাহফুজুল হক ও ডা. মোশারফ হোসেনকে নিয়ে যুদ্ধাহত বীর মুক্তিযুদ্ধাদের ওষুধ ও চিকিৎসাসেবা দেওয়ার সিদ্ধান্ত নেন। পরে এই ছয় চিকিৎসক মিলে লন্ডনে গঠন করেন বাংলাদেশ মেডিকেল অ্যাসোসিয়েশন অফ ইউনাইটেড কিংডম। এই সংগঠনের ব্যানারে লন্ডনে ওষুধ সংগ্রহ শেষে ভারতের হিলি সীমান্ত দিয়ে বাংলাদেশে প্রবেশ করে তারা যুদ্ধাহত মুক্তিযুদ্ধাদের ওষুধ ও চিকিৎসাসেবা প্রদান করেন।   রাজনৈতিক জীবন  কারমাইকেল কলেজে পড়ার সময় যখন তৎকালীন পূর্ব পাকিস্তানে আইযুববিরোধী মনোভাব চাঙ্গা তখন পাকিস্তানের তৎকালীন মন্ত্রী ফজলুল বারী সারিয়াকান্দি আসতে চাইলে তিনি তার বিরুদ্ধে জনমত তৈরি করেন এবং এজন্য মন্ত্রী তার সফর বাতিল করেন। তিনি মূলত সক্রিয় ছাত্ররাজনীতির সাথে জড়ান রাজশাহী মেডিকেল কলেজে পড়ার সময় থেকেই। আলতাফুর রহমান রাজশাহী মেডিকেল কলেজ স্টুডেন্ট অ্যাসোসিয়েশনের ভিপি ছিলেন।  আলতাফুর রহমান রাজশাহীতে ১৯৫৮ থেকে ১৯৬৩ সাল পর্যন্ত পশ্চিম পাকিম্তানবিরোধী বিভিন্ন আন্দোলন-সংগ্রামে মেডিকেল কলেজসহ ছাত্রসমাজের নেতৃত্ত দেন। ১৯৬৩ সালে আন্দোলনে অংশগ্রহণের অভিযোগে পাকিস্তান সরকার তাকে গ্রেপ্তার করে।  ইংল্যান্ডে তিনি পুলিশ বিভাগের চিকিৎসক ছিলেন। সে সুবাদে এলাকায় ব্যাপক পরিচিত হয়ে উঠেন। সেখানে তিনি ব্রিটিশ মেডিকেল অ্যাসোসিয়েশনের (বিএমএ) প্রেসিডেন্ট নির্বাচিত হন। ১৯৯৬ সালে লেবার পার্টির কাউন্সিলর নির্বাচিত হন। ২০০৬ সালে নিজ দলের কাউন্সিলর লিজলিকে পরাজিত করে হিন্ডবার্ন সিটির মেয়র নির্বাচিত হন ও ২০০৭ সাল পর্যন্ত তিনি এ দায়িত্বে ছিলেন। বর্তমানে তিনি হিন্ডবার্ন-বাংলাদেশ ওয়ালফেয়ার অ্যাসোসিয়েশনের চেয়ারম্যান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৩৮-এ জন্ম বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী বিষয়শ্রেণী:রাজশাহী মেডিকেল কলেজের প্রাক্তন শিক্ষার্থী বিষয়শ্রেণী:রাজশাহী মেডিকেল কলেজের শিক্ষক
বিষ্ণুধর্মোত্তর পুরাণ বা  বিষ্ণুধর্মোত্তর হল একটি বিশ্বকোষ-তুল্য  হিন্দু ধর্মগ্রন্থ। পৌরাণিক কাহিনি ছাড়াও এই গ্রন্থে বিশ্বতত্ত্ব, সৃষ্টিতত্ত্ব, ভূগোল, জ্যোতির্বিজ্ঞান, জ্যোতিষ, কাল-বিভাজন, প্রতিকূল গ্রহ ও নক্ষত্রের আনুকূল্য লাভের জন্য কৃত্য শান্তিস্বস্তয়নের পদ্ধতি, বংশলতিকা (প্রধানত রাজা ও ঋষিগণের), আদর্শ আচরণবিধি ও রীতিনীতি, শাস্তিবিধান, বৈষ্ণবের কর্বত্য, আইন ও রাজনীতি, যুদ্ধকৌশল, মানুষ ও পশুর রোগচিকিৎসা প্রণালী, খাদ্যবিধি, ব্যাকরণ, ছন্দ ও অলংকারশাস্ত্র, শব্দার্থ, নাট্যকলা, নৃত্য, কণ্ঠ ও যন্ত্রসংগীত এবং শিল্পকলা নিয়েও আলোচনা করা হয়েছে।Hazra, R.C. (1962, reprint 2003). The Upapuranas in S. Radhakrishnan (ed.) The Cultural Heritage of India, Vol.II, Kolkata:The Ramakrishna Mission Institute of Culture, , pp.277-8 এই গ্রন্থটিকে বিষ্ণুপুরাণ গ্রন্থের "খিল" অর্থাৎ পরিশিষ্টভাগ বলে মনে করা হয়। বৃহদ্ধর্ম পুরাণে (এক. ২৫. ২৩-২৬) উল্লিখিত আঠারোটি উপপুরাণের তালিকায় এই পুরাণটির নামও পাওয়া যায়। Hazra, R.C. (1962, reprint 2003). The Upapuranas in S. Radhakrishnan (ed.) The Cultural Heritage of India, Vol.II, Kolkata:The Ramakrishna Mission Institute of Culture, , p.272  বিষয়বস্তু বিষ্ণুধর্মোত্তর পুরাণের যে পুথিগুলি আজ পাওয়া যায়, সেগুলি তিনটি খণ্ডে বিভক্ত। প্রথম খণ্ড ২৬৯টি, দ্বিতীয় খণ্ড ১৮৩টি এবং তৃতীয় খণ্ড ১১৮টি অধ্যায়ে বিভক্ত।  তৃতীয় খণ্ড তৃতীয় খণ্ডের প্রথম অধ্যায়ে আলোচিত হয়েছে মূর্তিনির্মাণের উৎস এবং শিল্পকলার পারস্পরিক নির্ভরতার কথা। ২য়-১৭শ অধ্যায়ে আলোচিত হয়েছে ব্যাকরণ, শব্দার্থ, ছন্দ ও অলংকারশাস্ত্র। ১৮শ ও ১৯শ অধ্যায়ে কণ্ঠ ও যন্ত্রসংগীতের কথা আলোচিত হয়েছে। ২০শ-৩৪শ অধ্যায়ে নৃত্যকলা ও নাট্যকলার কথা বর্ণিত হয়েছে। ৩৫শ-৪৩শ অধ্যায়ে আলোচিত হয়েছে ভারতীয় চিত্রকলার বিভিন্ন শাখা, পদ্ধতি ও আদর্শগুলি। এই আলোচনা শুধুমাত্র ধর্মীয় পরিপ্রেক্ষিতেই করা হয়নি, বহুলাংশে তা ধর্মনিরপেক্ষ দৃষ্টিভঙ্গি নিয়েও করা হয়েছে। এখানে "দৃশ্য ও কল্পিত বস্তুর রং, আকৃতি ও চিত্রন যে আনন্দ উৎপাদন করে তা ঘোষিত হয়েছে।"Kramrisch, Stella.  The Vishnudharmottara Part III: A Treatise On Indian Painting And Image-Making. Second Revised and Enlarged Edition, Calcutta: Calcutta University Press, 1928, p.3. Quote. It "proclaims the joy that colours and forms and the representation of things seen and imagined produce". ৪৪শ-৮৫শ অধ্যায়ে "প্রতিমালক্ষণ" বা মূর্তিকল্প ব্যাখ্যা আলোচিত হয়েছে। ৮৬শ-৯৩ অধ্যায়ে মন্দির নির্মাণ-সংক্রান্ত আলোচনা অন্তর্ভুক্ত হয়েছে। ৯৪শ-১০৮শ অধ্যায়ে "আবাহন" বা বিগ্রহে দেবতাকে অধিষ্ঠান করানোর বিষয়টি বর্ণিত হয়েছে। ১০৯শ-১১৮শ অধ্যায়ে সংস্কারকার্য ও অনুষ্ঠানবিধি আলোচিত হয়েছে।  স্টেলা ক্র্যামরিশ বলেছেন যে, বিষ্ণুপুরাণের রচনাকাল অন্যূনপক্ষে খ্রিস্টীয়। ৪র্থ শতাব্দীর দ্বিতীয়ার্ধ। কিন্তু বিষ্ণুধর্মোত্তর পুরাণে যে সকল চিত্রকলার কথা আলোচিত হয়েছে সেগুলি খ্রিস্টীয় ৭ম শতাব্দীর সৃষ্টিকর্ম।Kramrisch, Stella. The Vishnudharmottara Part III: A Treatise On Indian Painting And Image-Making. Second Revised and Enlarged Edition, Calcutta:  Calcutta University Press, 1928, p.5.  তথ্যসূত্র  বহিঃসংযোগ  Vishnudharmottara Part III PDF download  বিষয়শ্রেণী:পুরাণ বিষয়শ্রেণী:হিন্দু মূর্তিবিদ্যা বিষয়শ্রেণী:বৈষ্ণব ধর্মগ্রন্থ বিষয়শ্রেণী:হিন্দু শিল্পকলা বিষয়শ্রেণী:হিন্দু ধর্মগ্রন্থ
|- ! title="ফরম্যাট" |  | title="নির্মাতা" |  | title="বছর" |  | title="প্রথম উল্লেখযোগ্য কাজ" |  | style="background: #FFEBC6" title="নেগেটিভ গেজ" |  | style="background: #FFEBC6" title="নেগেটিভ আসপেক্ট অনুপাত" |  | style="background: #FFEBC6" title="ক্যামেরা গেটের মাত্রা" |  | style="background: #FFEBC6" title="নেগেটিভ পুলডাউন" |  | style="background: #FFEBC6" title="নেগেটিভ লেন্স" |  | style="background: #E6F2F2" title="প্রজেকশন গেজ" |  | style="background: #E6F2F2" title="অভিক্ষেপ আকৃতির অনুপাত" |  | style="background: #E6F2F2" title="অভিক্ষেপ মাত্রা" |  | style="background: #E6F2F2" title="প্রজেকশন লেন্স" |   ফিল্ম ফরম্যাটের তালিকা
থাম্ব|কোতা মিজুনুমা কোতা মিজুনুমা (, ; জন্ম: ২২ ফেব্রুয়ারি ১৯৯০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।  ২০০৫ সালে, কোতা জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন কোতা মিজুনুমা ১৯৯০ সালের ২২শে ফেব্রুয়ারি তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কোতা জাপান অনূর্ধ্ব-১৭, জাপান অনূর্ধ্ব-১৯, জাপান অনূর্ধ্ব-২০, জাপান অনূর্ধ্ব-২১ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৮ বছরে ৩৪ ম্যাচে অংশগ্রহণ করে ১৩টি গোল করেছেন।  তথ্যসূত্র  বহিঃসংযোগ                বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী জাপানি বিষয়শ্রেণী:জে১ লিগের খেলোয়াড় বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:সাগান তোসুর খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:নিউক্যাসেল জেটস ফুটবল ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
{{#switch:   | 1 =   | 2 =   | 3 =   | 4 =   | 5 = :  | 6 = : <br />  | 7 = : https:  | 8 = * : [[w:bn:উইকিপিডিয়া:উইকিপত্রিকা//|]]  | 9 = : <a href="" title="উইকিপিডিয়া:উইকিপত্রিকা//"></a><br /><br />  | 10 = * :   | * :  }}<noinclude>উইকিপিডিয়া আলোচনা:উইকিপত্রিকা//
তিদ্দিম রোড অ্যাথলেটিক ইউনিয়ন ফুটবল ক্লাব (এছাড়াও সংক্ষেপে ট্রাউ এফসি নামে পরিচিত) হল ইম্ফল, মণিপুরে অবস্থিত একটি ভারতীয় পেশাদার ফুটবল ক্লাব, যেটি আই-লিগে প্রতিযোগিতা করে। ক্লাবটি ২০১৭-১৮ মৌসুমে আই-লিগ ২য় বিভাগে আত্মপ্রকাশ করেছিল। তারা ২০১৯ সালে ২য় ডিভিশন জিতে আই-লিগে উন্নীত হয়।  ক্লাবের ফুটসাল বিভাগটি এআইএফএফ ফুটসাল ক্লাব চ্যাম্পিয়নশিপের উদ্বোধনী সংস্করণে অংশ নিয়েছে। ট্রাউ মণিপুর স্টেট লিগেও প্রতিদ্বন্দ্বিতা করে।  তথ্যসূত্র  বিষয়শ্রেণী:আই-লিগের ক্লাব বিষয়শ্রেণী:১৯৫৪-এ প্রতিষ্ঠিত ফুটবল ক্লাব
left|ফিল্ড মার্শাল (ভারত)|45px ফিল্ড মার্শাল হচ্ছে ভারতের পাঁচ-তারকা জেনারেল অফিসার পদ এবং ভারতীয় সেনাবাহিনীতে অর্জনযোগ্য সর্বোচ্চ পদমর্যাদা। ফিল্ড মার্শালকে জেনারেলের ঠিক উপরে স্থান দেওয়া হয়, তবে নিয়মিত সেনা কাঠামোতে এটি ব্যবহৃত হয় না। এটি মূলত একটি আনুষ্ঠানিক বা যুদ্ধকালীন পদমর্যাদা তথা র‌্যাঙ্ক। ভারতে কেবল দুজন সেনা কর্মকর্তাকে এই পদমর্যাদা দেওয়া হয়েছে। তারা হলেন, ১৯৭১ সালের ভারত পাকিস্তান যুদ্ধকালীন ভারতের সেনাপ্রধান শ্যাম মানেকশ’ (১৯৭৩) এবং প্রথম ভারতীয় হিসেবে ভারতের সেনাপ্রধানের দায়িত্ব পালনকারী কোদানদেরা মদপ্পা কারিয়াপ্পা (১৯৮৬)।  ফিল্ড মার্শালের পদমর্যাদাচিহ্নের প্রশস্ত দিকে একটি পদ্ম ফুলের পুষ্পস্তবক বেষ্টিত আড়াআড়ি ছেদ করা লাঠি ও বাঁকা তলোয়ার এবং এর উপরে ভারতের জাতীয় প্রতীক তথা অশোকের সিংহস্তম্ভ রয়েছে। একজন ফিল্ড মার্শাল চার-তারকা জেনারেলের পুরো বেতন পান এবং তাদের মৃত্যুর আগ পর্যন্ত একজন সার্ভিসিং অফিসার হিসাবে বিবেচিত হন। তারা সবধরণের আনুষ্ঠানিক পরিবেশে পূর্ণ সামরিক পোশাক পরেন। বাকি অংশ পড়ুন...
জামতৈল রেলওয়ে স্টেশন বাংলাদেশের রাজশাহী বিভাগের সিরাজগঞ্জ জেলার একটি রেলওয়ে স্টেশন।  অবস্থান জামতৈল রেলওয়ে স্টেশন সিরাজগঞ্জ জেলার কামারখন্দ উপজেলায় অবস্থিত।  ইতিহাস ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা  নির্মিত হয়। এসময় ঈশ্বরদী-সিরাজগঞ্জ লাইনের স্টেশন হিসেবে জামতৈল    রেলওয়ে স্টেশন তৈরী করা হয়।  পরিষেবা জামতৈল রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: একতা এক্সপ্রেস দ্রুতযান এক্সপ্রেস  পঞ্চগড় এক্সপ্রেস লালমনি এক্সপ্রেস রংপুর এক্সপ্রেস নীলসাগর এক্সপ্রেস কুড়িগ্রাম এক্সপ্রেস সিরাজগঞ্জ এক্সপ্রেস   সিল্কসিটি এক্সপ্রেস ধুমকেতু এক্সপ্রেস পদ্মা এক্সপ্রেস বনলতা এক্সপ্রেস সুন্দরবন এক্সপ্রেস চিত্রা এক্সপ্রেস মৈত্রী এক্সপ্রেস বেনাপোল এক্সপ্রেস রাজশাহী এক্সপ্রেস ঢাকা কমিউটার ও   লোকাল ট্রেন।  সংযোগ লাইন জামতৈল রেলওয়ে স্টেশন থেকে জামতৈল-জয়দেবপুর লাইন যমুনা সেতু-জয়দেবপুর হয়ে কমলাপুর পৌঁছেছে।  তথ্যসূত্র  বিষয়শ্রেণী:সিরাজগঞ্জ জেলার রেলওয়ে স্টেশন
রব গন্টলেট (১০ মে ১৯৮৭ – ৯ জানুয়ারি ২০০৯) একজন ইংরেজ অভিযাত্রিক এবং উৎসাহ প্রদানকারী বক্তা। ২০০৬ সালে তিনি সর্বকনিষ্ঠ ব্রিটিশ হিসেবে মাউন্ট এভারেস্ট জয়ের কৃতিত্ব অর্জন করেন।  শৈশবগণ্টলেট ইংল্যান্ডের ওয়েস্ট সাসেক্সের পেটওয়ার্থ অঞ্চলে শৈশব অতিবাহিত করেন। ক্রিস্ট হসপিটালে তিনি শিক্ষা লাভ করেন। স্নাতক হবার পর তিনি স্পেনের বিলবাও থেকে তুরস্কের ইস্নানবুল পর্যন্ত রিচার্ড লিবন নামের এক স্কুল বন্ধুর সাথে সাইক্লিং করেন।  এভারেস্ট ২০০৩ সালে কোনরকম পর্বতারোহণের অভিজ্ঞতা ছাড়াই গন্টলেট এবং তার এক স্কুল সহপাঠীজেমস হুপার মাউন্ট এভারেস্টে উঠার সিদ্ধান্ত গ্রহণ করেন। এরপর স্কটল্যান্ড, ফ্রেঞ্চ আল্পসে, পাকিস্তানে এবং নেপালের আমা দাবলামে প্রিশিক্ষণ গ্রহণের পর, ২০০৬ এর ১৭ মে তারা এভারস্ট চূড়ায় সফলভাবে আরোহণ করেন। এর ফলে গন্টলেট সর্বকনিষ্ঠ ব্রিটিশ হিসেবে এভারেস্ট জয়ের গৌরব অর্জন করেন।  মেরু অভিযান ৮ এপ্রিল ২০০৭ থেকে ৯ অক্টোবর ২০০৮ পর্যন্ত গন্টলেট এবং হুপার পৃথিবীর উত্তর মেরু থেকে দক্ষিণ মেরু পর্যন্ত ১৮০ ডিগ্রী অভিযান করেন। এ অভিযানে তারা কেবল মনুষ্য ও প্রাকৃতিক শক্তি ব্যবহার করেন। এর উদ্দেশ্য ছিল জলবায়ু পরিবর্তনের জন্য সচেতনতা জাগ্রত করা। তারা প্রথমে নিউ ইয়র্কে যান, এরপরে বাইসাইকেলে করে পানামা সিটিতে যান। এরপর ইকুয়েডর থেকে চিলিতে যান। এই অভিযানে তারা ২২,০০০ মেইল অতিক্রম করেন। পরিশেষে তারা ১,৮০০ নটিক্যাল মেইল অত্রিক্রম করে অস্ট্রেলিয়া পৌছেন।  এই অভিযান দ্য প্রিন্স ট্রাস্টের জন্য অর্থ সংগ্রহের ব্যাপারে সাহায্য ক্রএ। ২০০৮ এর নভেম্বরে গন্টলেট এবং হুপার ন্যাশনাল জিওগ্রাফিক সোসাইটির অ্যাডভেঞ্চারার অফ দ্য ইয়ার পুরস্কারে ভূষিত হন। ওয়াশিংটন ডি.সির ন্যাশনাল জিওগ্রাফিক সোসাইটির সদর দপ্তরে তারা এই পুরস্কার গ্রহণ করেন।  মৃত্যু ২০০৯ এর ১০ জানুয়ারি সকালে আল্পস পর্বতমালার চ্যামোনিক্স অঞ্চল থেকে রব গন্টলেট এবং তার সহযোগী জেমস অ্যাটকিনসনের মৃতদেহ উদ্ধার করা হয়। পর্বতারোহণ করতে গিয়ে তারা মৃত্যুমুখে পতিত হন। তারা ফ্রান্সে অবকাশ যাপন করছিলেন।  তথ্যসূত্র  বহিঃসংযোগ  Gauntlett's Pole to Pole Adventure   বিষয়শ্রেণী:১৯৮৭-এ জন্ম বিষয়শ্রেণী:২০০৯-এ মৃত্যু বিষয়শ্রেণী:ইংরেজ অভিযাত্রিক বিষয়শ্রেণী:ইংরেজ পর্বতারোহী বিষয়শ্রেণী:পর্বতারোহী